Source: http://rommakko.net/lattiakaivot
Timestamp: 2020-04-04 18:33:57+00:00
Document Index: 21338138

Matched Legal Cases: ['kko ', 'kko ', 'kko ', 'kko ', 'kko ', 'kko ']

Lattiakaivojen puhdistaminen kuuluu osakkaan / vuokralaisen vastuulle. Taloyhtiö vastaa vain kaivojen rakenteellisesta kunnosta sekä viemäreistä. Taloyhtiön viemärit on uusittu 2009 ja niiden ei odoteta tukkeutuvan "normaalikäytössä" kovinkaan helposti. Kaivot sitä vastoin saattavat tukkeutua niihin kertyneestä roskasta ja muusta aineksesta.
Jos lattiakaivo lakkaa vetämästä ja vettä alkaa patoutua suihkua käytettäessä lattialla, on viimeinen hetki puhdistaa lattiakaivo. Kaivon kunto on myös syytä tarkistaa, jos huonetilaan alkaa tulla viemärin hajua.
Puhdista kaivo näin
Irrota vesilukko lattiakaivosta kahvasta
Mikäli kaivossa ei ole kahvallista vesilukkoa, tartu vesilukon alaosasta kiinni. Taivuta alareunaa hieman lähtöputkea kohti ja nosta vesilukko vinossa asennossa ulos.
Vesilukko voi olla tiukassa, mikäli se on ollut kauan irrottamatta.
Sivuliitäntöjen virtausohjuri on myös irrotettavissa puhdistusta varten
Pese vesilukko ja lattia
Tarkista, että vesilukon harmaa huulitiiviste on paikoillaan ja kostuta se esim. saippuavedellä.
Kohdista vesilukko kaivoon oikeaan asentoon ja paina se alas asti paikalleen.
Paina kansiritilä / neliökansi takaisin paikoilleen.
Kaivosta voi tulla hajua
Mikäli vesilukko ei ole kunnolla paikallaan.
Jos vesilukon tiiviste on vioittunut.
Jos kaivo on likainen.
Kaivon kannen puhdistus
Puhdista kansi kummaltakin puolelta ja irrota kiinni jäänyt materiaali (hiukset yms.)
Puhdista mahdollinen pinttynyt lika ruostumattomasta teräskannesta kevyesti hankaamalla.
Kalkkitahrat lähtevät parhaiten kevyesti happamalla puhdistusaineella.
Lattiakaivon puhdistus on syytä suorittaa ainakin kerran vuodessa. Suihkutilassa kaivo on hyvä tarkistaa ja tarvittaessa puhdistaa huomattavasti useammin jos suihkua käytetään paljon.
LATTIAKAIVON TUKKEUTUMINEN PUHDITUKSEN LAIMINLYÖNNIN SEURAUKSENA VOI AIHEUTTAA HUOMATTAVIA VESIVAHINKOJA. NÄISSÄ TAPAUKSESSA ASUKAS / OSAKAS ON AINA VASTUUSSA TULEVISTA KORJAUKSISTA JOKO KONONAAN TAI OSITTAIN. MIKÄLI ASUKKAALLA EI OLE KATTAVAA KOTIVAKUUTUSTA, VOIVAT KORVAUSSUMMAT PAHIMMILLAAN NOUSTA KYMMENIIN TUHANSIIN EUROIHIN!
Lisämateriaali löytyy alivalikosta.